**Ministru kabineta noteikumu projekta „Profesionālās darbības pārkāpumu saraksts” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Publisko iepirkumu likuma 42.panta astotā daļa un Sabiedrisko pakalpojumu sniedzēju iepirkuma likuma 48.panta trešā daļa. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016.gada 15.decembrī Saeima 3.lasījumā pieņēma likumu “Publisko iepirkumu likums”, kas tika izsludināts 2016.gada 29.decembrī un stāsies spēkā 2017.gada 1.martā. Likumā ir dots deleģējums izstrādāt Ministru kabinetam noteikumus, kas noteiks to profesionālās darbības pārkāpumu sarakstu, par kuriem paredzēta piegādātāja izslēgšana no iepirkuma procedūras. Likumprojekts “Sabiedrisko pakalpojumu sniedzēju iepirkumu likums”[[1]](#footnote-1) 2016.gada 22.decembrī ir pieņemts Latvijas Republikas Saeimā otrajā lasījumā (Nr.731/Lp12) un Latvijas Republikas SaeimasTautsaimniecības, agrārās, vides un reģionālās politikas komisija 2017.gada 10.janvāra sēdē atbalstīja likumprojekta “Sabiedrisko pakalpojumu sniedzēju iepirkumu likums” virzīšanu Saeimā uz trešo galīgo lasījumu. Minēto likumprojektu plānots pieņemt Latvijas Republikas Saeimā trešajā galīgajā lasījumā līdz 2017.gada 31.janvārim. Likumprojekts “Sabiedrisko pakalpojumu sniedzēju iepirkumu likums” paredz deleģējumu Ministru kabinetam izdot noteikumus kas noteiks to profesionālās darbības pārkāpumu sarakstu, par kuriem paredzēta piegādātāja izslēgšana no iepirkuma procedūras. Eiropas Parlamenta un Padomes 2014.gada 26.februāra Direktīvas 2014/24/ES par publisko iepirkumu ar ko atceļ Direktīvu 2004/18/EK (turpmāk - Direktīva 2014/24/ES) 57.panta ceturtā punkta “c” apakšpunkts nosaka, ka līgumslēdzējas iestādes (pasūtītāji) var izslēgt ikvienu ekonomikas dalībnieku (pretendentu), ja tā ar atbilstošiem līdzekļiem var pierādīt ekonomikas dalībnieks (pretendents) ir vainīgs kādā ar profesionālo darbību saistītā smagā pārkāpumā, kas liek apšaubīt tā godprātību un Eiropas Parlamenta un Padomes 2014.gada 26.februāra direktīvas 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK (turpmāk – Direktīva 2014/25/ES) preambulas 106. apsvērumā noteikts, ka līgumslēdzējiem vajadzētu palikt arī brīvai izvēlei uzskatīt, ka ir bijis smags pārkāpums saistībā ar profesionālo darbību, un tās var ar jebkādiem pienācīgiem līdzekļiem pierādīt, ka ekonomikas dalībnieks ir pārkāpis savas saistības.Ņemot vērā iepriekš minēto ar Publisko iepirkumu likumu un Sabiedrisko pakalpojumu sniedzēju iepirkumu likumu pārņemto Direktīvu 2014/24/ES un Direktīva 2014/25/ES, tiek nodrošināts tiesiskais pamats pasūtītājiem izslēgt no dalības iepirkuma procedūrās pretendentus, kuri ir vainīgi kādā ar profesionālo darbību saistītā smagā pārkāpumā, kas liek apšaubīt to godprātību. Tomēr pretendentu izslēgšanu saistībā ar profesionālās darbības pārkāpumu ir katra pasūtītāja brīva izvēle.Ministriju iesūtītie profesionālās darbības pārkāpumi par kuriem pasūtītājs varētu izslēgt pretendentus ir apkopoti un to pamatojumi norādīti zemāk minētājā tekstā.Darījuma partnera godīgums un laba reputācija ir nozīmīgs kritērijs darījuma partnera izvēlē, un negodīga darījumu partnera izvēle var radīt ievērojamus zaudējumus.Ņemot vērā, ka sociālo pakalpojumu sniegšana, neievērojot normatīvajos aktos noteiktās prasības sociālo pakalpojumu sniedzējiem, ietver arī risku pakalpojumu saņēmēju veselībai vai pat dzīvībai, pretendentus, kuri ir sodīti par normatīvajos aktos noteiktās sociālo pakalpojumu kvalitātes nenodrošināšanu vai sociālo pakalpojumu sniedzēja neatbilstību normatīvo aktu prasībām, kā arī par sociālās aprūpes vai sociālās rehabilitācijas pakalpojuma sniegšanu bez reģistrēšanās sociālo pakalpojumu sniedzēju reģistrā ir uzskatāms par smagu profesionālās darbības pārkāpumu. Lai veicinātu to, ka sabiedrība saņem kvalitatīvus sociālos pakalpojumus, ir jānodrošina, ka nekvalitatīvu sociālo pakalpojumu sniedzēji nav tiesīgi piedalīties publisko iepirkumu konkursos.Lai pasūtītājs pārliecinātos par finansiālā stāvokļa atbilstību izvirzītajām iepirkuma prasībām, tas var izmantot pretendenta sagatavotus grāmatvedības dokumentus vai gada pārskatus. Tamdēļ, ja uzņēmuma vadītājs, kas ir pretendenta pārstāvis, ir bijis notiesāts par noziedzīgā nodarījuma izdarīšanu un sodāmība nav dzēsta, un tas ir saistīts ar iepirkuma priekšmetu, tad pasūtītājam var rasties saprātīgas šaubas arī par tam iesniegtajos dokumentos iekļautās informācijas (ziņu) patiesumu.Administratīvo pārkāpumu, izglītības un sporta jomā, izdarīšanas rezultātā tiek būtiski aizskartas personas tiesības izglītībā, piemēram, persona tiek uzņemta izglītības programmas apguvei pirms attiecīgās licences saņemšanas vai personai par neakreditētas izglītības programmas apguvi tiek izsniegts valsts atzīts izglītības dokuments, kā rezultātā jau ir iestājušās kaitīgās sekas, kas faktiski nav novēršamas.Attiecībā uz atbildību par dokumentu viltošanu, aut arī pretendenta iesniegtais piedāvājums nevar saturēt dokumentus, kas automātiski piešķirtu pretendentam līguma slēgšanas tiesības, tomēr tas var saturēt, piemēram, (viltotu) pilnvaru, kas piešķir fiziskai personai pārstāvības tiesības, vai pievienotajos dokumentos var tikt izmantoti zīmogi vai spiedogi, kas tiem piešķir zināmu juridisku spēku – jeb īpašību kopumu, kas nodrošina iespēju izmantot to kādas darbības veikšanai, tiesību īstenošanai un likumīgo interešu aizstāvībai. Tamdēļ arī šajā gadījumā, ja uzņēmuma vadītājs vai pilnvarotais, kas ir pretendenta pārstāvis, vai pats pretendents, kas ir fiziska persona, ir bijusi notiesāta par noziedzīgā nodarījuma izdarīšanu un sodāmība nav dzēsta, pasūtītājam varētu rasties saprātīgas šaubas par iesniegtajos dokumentos izmantoto zīmogu vai spiedogu autentiskumu, dokumenta juridisko spēku un attiecīgi – par pretendenta godprātību. |
| 3. Projekta izstrādē iesaistītās institūcijas | Visas ministrijas.  |
| 4. Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. Sabiedrības mērķgrupas, kuras tiesiskais regulējums ietekmē vai varētu ietekmēt |  Pasūtītāji Publisko iepirkumu likuma izpratnē. Atbilstoši Iepirkumu uzraudzības biroja uzturētās publikāciju vadības sistēmas datiem līdz 2016.gada 15.novembrim reģistrēti 2037 pasūtītāji.Piegādātāji - to aptuvenais skaits nav zināms, jo par piegādātāju var būt gan fiziskas, gan juridiskas personas, tajā skaitā personas no ārvalstīm. |
| 2. Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. Administratīvo izmaksu monetārs novērtējums | Projekts šo jomu neskar. |
| 4. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. Nepieciešamie saistītie tiesību aktu projekti | Nav. |
| 2. Atbildīgā institūcija |  |
| 2. Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. Saistības pret Eiropas Savienību | Eiropas Parlamenta un Padomes 2014.gada 26.februāra Direktīvas 2014/24/ES par publisko iepirkumu ar ko atceļ Direktīvu 2004/18/EK (turpmāk - Direktīva 2014/24/ES) 57.panta ceturtā punkta “c” apakšpunkts un Eiropas Parlamenta un Padomes 2014.gada 26.februāra direktīvas 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK. |
| 2. Citas starptautiskās saistības | Projekts šo jomu neskar. |
| 3. Cita informācija | Nav. |

|  |
| --- |
| **1.tabula****Tiesību akta projekta atbilstība Eiropas Savienības tiesību aktiem** |
| Attiecīgā Eiropas Savienības tiesību akta datums, numurs un nosaukums | **Eiropas Parlamenta un Padomes 2014.gada 26.februāra Direktīvas 2014/24/ES par publisko iepirkumu ar ko atceļ Direktīvu 2004/18/EK (turpmāk - Direktīva 2014/24/ES) 57.panta ceturtā punkta “c” apakšpunkts un Eiropas Parlamenta un Padomes 2014.gada 26.februāra direktīvas 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK.** |
|  |
| A | B | C | D |
| Kā ir izmantota Eiropas Savienības tiesību aktā paredzētā rīcības brīvība dalībvalstij pārņemt vai ieviest noteiktas Eiropas Savienības tiesību akta normas? Kādēļ? | Direktīvas 2014/24/ES 57.panta “c” apakšpunktā dalībvalstij ir dota izvēles iespēja noteikt, ka līgumslēdzējas iestādes no dalības iepirkuma procedūrā var izslēgt ikvienu ekonomikas dalībnieku, ja līgumslēdzēja iestāde ar atbilstošiem līdzekļiem var pierādīt, ka ekonomikas dalībnieks ir vainīgs kādā ar profesionālo darbību saistītā smagā pārkāpumā, kas liek apšaubīt šā ekonomikas dalībnieka godprātību. Ņemot vērā Direktīvas 2014/24/ES 57.panta “c” apakšpunktu un Publisko iepirkumu likuma 42.pantā astotajā daļā noteikto, minētie profesionālās darbības pārkāpumi, par kuriem pasūtītājam tiek dota iespējā izslēgt pretendentus no iepirkuma procedūras tiek noteikti Ministru kabineta noteikumu projektā.  Direktīvas 2014/25/ES preambulas 106. apsvērumā noteikts, ka līgumslēdzējiem vajadzētu palikt arī brīvai izvēlei uzskatīt, ka ir bijis smags pārkāpums saistībā ar profesionālo darbību, un tās var ar jebkādiem pienācīgiem līdzekļiem pierādīt, ka ekonomikas dalībnieks ir pārkāpis savas saistības. Tas nodrošinās to, ka nekvalitatīvi un negodprātīgi pretendenti nebūs tiesīgi piedalīties publisko iepirkumu konkursos.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Valsts reģionālās attīstības aģentūra. |
| 2. Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Institūcijas turpina pildīt pienākumus, kas bija noteikti jau iepriekš ar Publisko iepirkumu likuma 39.1 panta devīto daļu.  |
| 3. Cita informācija | Nav. |

*Anotācijas III sadaļa, IV sadaļa V sadaļas 2.tabula un VI sadaļa – projekts šīs jomas neskar.*

Iesniedzējs:

Finanšu ministrijas valsts sekretāre B.Bāne

2017.01.17. 1265

A.Senčilo

67083915, agnese.sencilo@fm.gov.lv

1. http://titania.saeima.lv/LIVS12/SaeimaLIVS12.nsf/webAll?SearchView&Query=([Title]=\*Sabiedrisko+pakalpojumu+sniedz%C4%93ju+iepirkumu+likums\*)&SearchMax=0&SearchOrder=4 [↑](#footnote-ref-1)